CELEX: 32005R2171
Language: sl
Date: 2005-12-23
Title: Uredba Komisije (ES) št. 2171/2005 z dne  23. decembra 2005  o uvrstitvi določenega blaga v kombinirano nomenklaturo

29.12.2005   
            
            
               SL
            
            
               Uradni list Evropske unije
            
            
               L 346/7
            
         
      UREDBA KOMISIJE (ES) št. 2171/2005
   z dne 23. decembra 2005
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987, o tarifni in statistični nomenklaturi ter o skupni carinski tarifi (1), in zlasti člena 9(1)(a) uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92, z dne 12. oktobra 1992, o Carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. decembra 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 1719/2005 (UL L 286, 28.10.2005, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Barvni monitor s tekočimi kristali (LCD) z diagonalno izmero zaslona 38,1 cm (15″) in splošnimi dimenzijami 34,5 (Š) × 35,3 (V) × 16,5 (G) cm (razmerje med širino in višino 5:4) z:
                              
                                          —
                                       
                                       
                                          največjo ločljivostjo 1 024 × 768 točk pri 75 Hz,
                                       
                                    
                                          —
                                       
                                       
                                          velikostjo točke 0,279 mm.
                                       
                                    Izdelek ima samo mini 15-pinski vmesnik D-sub.
                              Uporablja se skupaj z izdelkom, uvrščenim pod tarifno številko 8471.
                           
                        
               
                  8471 60 80
               
               
                  Uvrščanje je določeno s splošnima praviloma 1 in 6 za razlago kombinirane nomenklature, opombo 5(B) k poglavju 84 in besedilom oznak KN 8471, 8471 60 in 8471 60 80.
                  Izdelek ne more biti uvrščen pod tarifno številko 8531, saj ni namenjen vizualni signalizaciji (glej pojasnila harmoniziranega sistema k tarifni številki 8531, točka D).
                  Monitor se uporablja za sprejemanje signalov centralne procesne enote sistema za avtomatsko obdelavo podatkov.
                  Izdelek lahko tudi reproducira video in zvočne signale. Vendar zaradi svoje velikosti in omejene sposobnosti sprejemanja signalov iz vira, ki ni naprava za avtomatsko obdelavo podatkov preko kartice, ki ne omogoča obdelave videa, spada med izdelke, ki se uporabljajo izključno ali večinoma v sistemih za avtomatsko obdelavo podatkov.
               
            
                  
                              2.
                           
                           
                              Barvni monitor s tekočimi kristali (LCD) z diagonalno izmero zaslona 50,8 cm (20″) s splošnimi dimenzijami 47,1 (Š) × 40,4 (V) × 17,4 (G) cm (razmerje med širino in višino 16:10) z:
                              
                                          —
                                       
                                       
                                          ločljivostjo zaslona 100 dpi,
                                       
                                    
                                          —
                                       
                                       
                                          velikostjo točke 0,25 mm,
                                       
                                    
                                          —
                                       
                                       
                                          ločljivostjo 1 680 × 1 050 točk,
                                       
                                    
                                          —
                                       
                                       
                                          fiksno pasovno širino 120 MHz.
                                       
                                    Izdelek se uporablja pri oblikovanju zahtevne grafike (sistemov CAD/CAM) ter montiranju in izdelavi videofilmov.
                              Izdelek je opremljen z vmesnikom DVI, ki omogoča izdelku prikazovanje signalov, prejetih iz naprave za avtomatsko obdelavo podatkov preko grafične kartice, ki omogoča obdelavo videosignalov (na primer za montiranje in izdelavo videofilmov).
                              Izdelek lahko prikazuje tudi besedilo, preglednice, predstavitve in podobno.
                           
                        
               
                  8528 21 90
               
               
                  Uvrščanje je določeno s splošnima praviloma 1 in 6 za razlago kombinirane nomenklature, opombama 5(B) in 5(E) k poglavju 84 in besedilom oznak KN 8528, 8528 21 in 8528 21 90.
                  Uvrščanje pod tarifno podštevilko 8471 60 je izključeno, saj monitor ni izdelek, ki se izključno ali večinoma uporablja v sistemu za avtomatsko obdelavo podatkov (glej opombo 5(B) k poglavju 84).
                  Izdelek ne more biti uvrščen pod tarifno številko 8531, saj njegova funkcija ni omogočanje vizualnega prikaza za namene signalizacije (glej pojasnila harmoniziranega sistema k tarifni številki 8531, točka D).
                  Izdelek je namenjen prikazovanju videosignalov za oblikovanje grafik ali montiranju videofilmov in izdelavi v sistemu CAD/CAM ali sistemu za montiranje videa (glej opombo 5(E) k poglavju 84).
               
            
                  
                              3.
                           
                           
                              Barvni monitor s tekočimi kristali (LCD) z diagonalno izmero zaslona 54 cm (21″) in splošnimi dimenzijami 46,7 (Š) × 39,1 (V) × 20 (G) cm (razmerje med širino in višino 4:3) z:
                              
                                          —
                                       
                                       
                                          največjo ločljivostjo 1 600 × 1 200 točk pri 60 Hz,
                                       
                                    
                                          —
                                       
                                       
                                          velikostjo točke 0,27 mm.
                                       
                                    Izdelek ima naslednje vmesnike:
                              
                                          —
                                       
                                       
                                          mini 15-pinski D-sub,
                                       
                                    
                                          —
                                       
                                       
                                          DVI-D,
                                       
                                    
                                          —
                                       
                                       
                                          DVI-I,
                                       
                                    
                                          —
                                       
                                       
                                          avdio vhod in izhod.
                                       
                                    Izdelek lahko prikaže signale, sprejete iz različnih virov, kakor so zaprti sistem CCTV, predvajalnik digitalnih vsestranskih diskov (DVD), videokamera ali naprava za avtomatsko obdelavo podatkov.
                           
                        
               
                  8528 21 90
               
               
                  Uvrščanje je določeno s splošnima praviloma 1 in 6 za razlago kombinirane nomenklature, opombo 5 k poglavju 84, in besedilom oznak KN 8528, 8528 21 in 8528 21 90.
                  Uvrščanje pod tarifno podštevilko 8471 60 je izključeno, saj monitor ni izdelek, ki se izključno ali večinoma uporablja v sistemu za avtomatsko obdelavo podatkov (glej opombo 5 k poglavju 84), vendar lahko prikazuje signale iz različnih virov.
                  Izdelek ne more biti uvrščen pod tarifno številko 8531, saj ni namenjen vizualni signalizaciji (glej pojasnila harmoniziranega sistema k tarifni številki 8531, točka D).
               
            
                  
                              4.
                           
                           
                              Barvni monitor s tekočimi kristali (LCD) z diagonalno izmero zaslona 76 cm (30″) in splošnimi dimenzijami 71 (Š) × 45 (V) × 11 (G) cm (razmerje med širino in višino 15:9) z:
                              
                                          —
                                       
                                       
                                          največjo ločljivostjo 1 024 × 768 točk,
                                       
                                    
                                          —
                                       
                                       
                                          velikostjo točke 0,50 mm.
                                       
                                    Izdelek ima naslednje vmesnike:
                              
                                          —
                                       
                                       
                                          15-pinski mini DIN,
                                       
                                    
                                          —
                                       
                                       
                                          BNC,
                                       
                                    
                                          —
                                       
                                       
                                          4-pinski mini DIN,
                                       
                                    
                                          —
                                       
                                       
                                          RS 232 C,
                                       
                                    
                                          —
                                       
                                       
                                          DVI-D,
                                       
                                    
                                          —
                                       
                                       
                                          stereo in PC avdio.
                                       
                                    Izdelek lahko prikaže signale, sprejete iz različnih virov, kot so naprava za avtomatsko obdelavo podatkov, sistem CCTV, predvajalnik digitalnih vsestranskih diskov (DVD) ali videokamera.
                           
                        
               
                  8528 21 90
               
               
                  Uvrščanje je določeno s splošnima praviloma 1 in 6 za razlago kombinirane nomenklature, opombo 5 k poglavju 84, in besedilom oznak KN 8528, 8528 21 in 8528 21 90.
                  Uvrščanje pod tarifno podštevilko 8471 60 je izključeno, saj monitor ni izdelek, ki se izključno ali večinoma uporablja v sistemu za avtomatsko obdelavo podatkov (glej opombo 5 k poglavju 84), vendar lahko prikazuje signale iz različnih virov.
                  Izdelek ne more biti uvrščen pod tarifno številko 8531, saj ni namenjen vizualni signalizaciji (glej pojasnila harmoniziranega sistema k tarifni številki 8531, točka D).